**Varasemate õpingute ja töökogemuse arvestamise kord**

**Eesti Peakokkade Ühendus**

**Sisukord**

[1. Üldsätted 1](#_Toc72782708)

[2. Nõustamine 2](#_Toc72782709)

[3. Taotlemine 2](#_Toc72782710)

[4. Taotluse menetlemine 3](#_Toc72782711)

[5. Hindamine 3](#_Toc72782712)

[6. Taotluse menetlemise tasu 4](#_Toc72782713)

[7. Vaidlustamine 4](#_Toc72782714)

[8. Rakendussätted 4](#_Toc72782715)

[LISA 1 Taotlus varasemate õpingute ja töökogemuse arvestamiseks kutse omistamisel 5](#_Toc72782716)

[Lisa 2. Varasemate õpingute ja töökogemuse arvestamise hindamiskomisjoni 7](#_Toc72782718)

# 1. Üldsätted

1.1. Käesoleva korraga reguleeritakse varasemate õpingute ja töökogemuse arvestamist (edaspidi VÕTA) Eesti Peakokkade Ühenduses (edaspidi EPÜ).

1.2. Korraga reguleeritakse VÕTA taotluste esitamise, läbivaatamise, hindamise ja arvestamise ning tasustamise kord EPÜ poolt antavate kutsete taotlemisel.

1.3. VÕTA planeerimise, rakendamise ja toimimise eest vastutab EPÜ.

1.4. VÕTA planeerib ja rakendab EPÜ valdkonna kutsekomisjonid.

1.5. Varasemate õpinguid ja töökogemusi hindab kutsekomisjoni poolt määratud hindamiskomisjon.

1.6. VÕTAt rakendatakse kutse andmisel:

Koka kutsekomisjon

* abikokk, tase 3
* kokk, tase 4
* vanemkokk tase 5, spetsialiseerumine restoraniköök
* vanemkokk tase 5, spetsialiseerumine suurköök

Teeninduse ja majutuse kutsekomisjon

* abikelner, tase 3
* kelner, tase 4
* vanemkelner, tase 5
* turismiettevõtteteenindaja, tase 4, spetsialiseerumine majutusteenindaja
* turismiettevõtteteenindaja, tase 4, spetsialiseerumine maaturism
* hotelliteeninduse spetsialist, tase 5

Baarmeni kutsekomisjon

* baarmen, tase 4
* vanembaarmen, tase 5

1.7. VÕTA eesmärk on:

* väärtustada taotleja kompetentsust, sõltumata selle omandamise ajast, kohast ja viisist ning edendada võrdseid võimalusi kompetentsuse tunnustamisel;
* toetada taotleja tööalast arengut.

1.8. VÕTA on protsess, mille käigus hinnatakse kutsekomisjoni poolt kinnitatud kompetentsuse hindamise kriteeriumidest lähtuvalt ja hindamismeetodite abil kutse taotleja tegelike kompetentside vastavust kutsestandardi kompetentsusnõuetele. Kompetentside vastavuse korral arvestatakse neid kutse andmisel.

1.9. VÕTA võimaldab:

* arvestada õppeasutustes, täienduskoolituskursustel või iseseisvalt omandatut, samuti tööalasest tegevusest ja muudest kogemustest õpitut;
* tõendada punktis 1.6 nimetatud kutsete kõiki nõutavaid kompentse.

# 2. Nõustamine

2.1. Taotlejal on õigus saada informatsiooni VÕTA korralduse, hindamiskiteeriumite ja –meetodite kohta ning VÕTA-alast nõustamist.

2.2. Esmast informatsiooni VÕTA protseduuride ja töökorralduse kohta annab varasemate õpingute ja töökogemuse arvestamist taotlevale isikule (edaspidi taotleja) kutsekomisjoni liige.

2.3. Informatsioon VÕTA protseduuride ja töökorralduse ning tähtaegade kohta on avalikustatud EPÜ kodulehel.

2.4. VÕTA-alase informatsiooni saamiseks on taotlejal õigus pöörduda kutsekomisjoni poolt määratud esindaja (VÕTA nõustaja) poole.

2.5. Kutsespetsiifiline informatsiooni saamiseks on taotlejal õigus pöörduda kutsekomisjoni poolt kinnitatud hindamiskomisjoni liikme poole.

2.6. Taotlejal on õigus saada VÕTA-alast nõustamist taotluse koostamise kestel.

2.7. Taotluse koostamisega seotud esmast nõustamist viib läbi kutsekomisjoni VÕTA nõustaja.

2.8. Kutsespetsiifilistes küsimustes nõustab VÕTA taotlejat valdkonna kutsekomisjoni määratud hindamiskomisjoni liige.

# 3. Taotlemine

3.1. VÕTAt taotleja täidab taotlusvormi, mis on kättesaadav EPÜ kodulehel (vt Lisa vastavalt taodeldavale kutsele).

3.2. Lisaks punktis 3.1. nimetatud täidetud taotlusvormile esitab taotleja kutsekomisjonile alljärgnevate dokumendid digitaalselt allkirjastatud konteineris:

* varasemaid õpinguid, sh täiendusõppe läbimist tõendava diplomid, tunnistused või muud haridust tõendavad dokumendid;
* erialase töökogemuse või igapäevase tegevuse ja vaba aja raames toimunud õppimise korral asjassepuutuvad tõendusmaterjalid; näiteks ametijuhend, ametisse nimetamise käskkirja koopia, kutsetunnistus, näidiste mapp, viide valminud tööle, eneseanalüüs vms.

3.3 Taotleja esitab täidetud taotlusvormi kutsekomisjoni poolt ettenähtud tähtajaks , edastades selle täidetult e-posti aadressile [kutseandja@chef.ee](mailto:kutseandja@chef.ee).

3.4. Taotleja tasub VÕTA taotlemise tasu 120€ ja esitab makseväljavõtte koos esitatavate dokumentidega.

3.5 Taotleja vastutab esitatud dokumentide ja muude materjalide õigsuse eest.

# 4. Taotluse menetlemine

4.1. Kutsekomisjoni VÕTA nõustaja:

* kinnitab ja registreerib taotluse;
* vormistab hindamisotsuse;
* edastab taotlejale info hindmisotsusest 14 kalendripäeva jooksul pärast otsuse vastuvõtmist.

4.2. Hindamiskomisjon vaatab tähtajaks esitatud taotluse läbi ja hindab taotleja varasemaid õpinguid ja töökogemust 10 tööpäeva jooksul arvates taotluse esitamise tähtajast.

4.3. Kui taotleja poolt esitatud dokumentide abil pole võimalik taodeldud kompetentside vastavust kutsestandardi kutseoskusnõuetele täies ulatuses hinnata, võib hindamiskomisjon taotlejalt nõuda lisadokumentide esitamist.

4.3. Hindamiskomisjon teatab taotlejale täiendava tõendusmaterjali vajaduse hindamise teostamiseks. Hindamisotsuse tegemiseks ettenähtud periood pikeneb vastavalt lisatoiminguteks kuluvale ajale.

4.4. Hindamiskomisjon koostab hindamise kohta põhjendatud ja vormikohase hindamisotsuse ning esitab selle kutsekomisjonile vähemalt 20 tööpäeva jooksul arvates taotluse esitamise tähtajast.

# 5. Hindamine

5.1. Varasemate õpingute ja töökogemuse hindamise teostab Kutsekomisjoni poolt kinnitatud ja asjakohase hindamiskoolituse läbinud hindamiskomisjon.

5.2. VÕTA hindamiskomisjoni koosseisu kuuluvad:

* 2 tööandaje esindajat;
* 1 koolide esindajat;
* 1 kutsekomisjoni esindaja.

5.3. Hindamiskomisjon hindab kutse taotleja tegelike kompetentside vastavust kutsestandardi kompetentsusnõuetele.

5.4. Hindamiskomisjon võib varasemate õpingute hindamisel arvestada:

* kutseõppeasutustes, kõrgkoolides ning muudes õppe- ja koolitusasutustes sooritatud dokumentidega tõendatud tasemeõpinguid;
* täienduskoolitusel läbitud dokumentidega tõendatud õpinguid, kui tõendaval dokumendil on märgitud koolitusloa number ja õpingute maht;
* väljapool koolitusasutusi (näiteks valdkonnas tunnustatud ettevõttes, tunnustatud professionaali juures) läbitud tõendatud õpinguid;
* varasemaid taotleja kvalifikatsiooni tõendavaid dokumente.

5.5. Hindamiskomisjon võib varasema töökogemuse hindamisel arvestada taotleja töökogemust, mis on tõendusmaterjalidega tõendatud.

5.6. Tõendusmaterjalidena võib taotleja esitada:

* töö-, töövõtu- ja käsunduslepinguid, ametijuhendeid, iseloomustusi jt asjakohaseid dokumente;
* soovituskirju;
* dokumente erialaste saavutuste (võistlused jms) kohta.

5.7 Lihtsustatud korras praktilise kutseeksami arvestamine

* Kokk tase 4: kooliõpilaste riiklikel võistlustel esimesele kolmele või rahvusvahelistel võistlustel silmapaistvaid tulemusi saavutanud õpilane.
* tasu arvestus lähtuvalt koolilõpetaja kinnitatud tasumäärast

5.8 Hindamiskomisjon koostab iga taotleja kohta vormikohase hindamisotsuse (Lisa x), mis sisaldab varasemate õpingute ja töökogemuse hindamise tulemusel arvestatud kompetentside nimetusi.

5.9. Hindamisotsuse aluseks olnud alusdokumentidest peab olema selgelt ja üheselt mõistetav vastava otsuse kujunemine. Hindamisotsuse tegemisel lähtutakse taotleja kompetentside vastavusest kutsestandardis toodud kompetentsi nõuetele

5.10. VÕTA taotleja saab pärast hindamist konstruktiivset tagasisidet koos põhjendusega arvestamise otsuse kohta. Tagasisides põhjendab hindamiskomisjon nii positiivset kui negatiivset otsust.

5.11. Varasemad õpingud ja töökogemuse arvestab taotlejale kutse andmisel kutsekomisjon hindamiskomisjoni hindamisotsuse alusel.

5.12. Kui varasemaid õpinguid või töökogemust arvestatakse kutse andmisel, kinnitab kutsekomisjon taotluse.

5.13. Kui taotlus on jäetud hindamiskomisjoni poolt täielikult või osaliselt rahuldamata, sisaldab hindamiskomisjoni otsus mitte tõendatud kompetentside nimetusi, asjakohaseid põhjendusi rahuldamata jätmise kohta ning informatsiooni taotluse rahuldamiseks tõendamist vajavate kompetentside kohta.

# 6. Taotluse menetlemise tasu

6.1. Varasemate õpingute ja töökogemuse arvestamise taotluse läbivaatamine ja hindamine on tasuline.

6.2. Taotleja maksab tasu enne taotluse läbivaatamise ja hindamise alustamist.

6.3.Tasumine toimub vastavalt Teeninduse Kutsenõukogu poolt kinnitatud tasumääradele.

# 7. Vaidlustamine

7.1. Varasemate õpingute ja erialase töökogemuse arvestamisel tehtud otsuste vaidlustamine toimub vastavalt haldusmenetluse seadusele ja Toitlustus- ja majutusteeninduse valdkonna kutse andmise korrale.

7.2. Käesoleva korra rakendamisega seotud pretensioone lahendab kutsekomisjon.

# 8. Rakendussätted

8.1. Käesolev Varasemate õpingute ja töökogemuse arvestamise kord jõustub vastuvõtmisel.

# LISA 1 Taotlus varasemate õpingute ja töökogemuse arvestamiseks kutse omistamisel

Eesti Peakokkade Ühendus // Toitlustuse- ja majutuse Kutsekomisjon

Reg nr.

TAOTLUS

Varasemate õpingute ja töökogemuse arvestamiseks kutse andmisel

TAOTLEJA ISIKUANDMED

|  |
| --- |
| Eesnimi *(trükitähtedega)* |
| Perekonnanimi *(trükitähtedega)* |
| Isikukood |\_\_|\_\_|\_\_|\_\_|\_\_|\_\_|\_\_|\_\_|\_\_|\_\_|\_\_| |
| Aadress *linn / maakond, postiindeks*  *tänav, maja, korter / küla* |
| Kontakttelefon(id): |
| e-posti aadress: |
| Taotletava kutsestandardi nimetus ja tase: |

TAOTLUSE ÜLDANDMED

|  |  |  |  |
| --- | --- | --- | --- |
| Soovin kutse andmisel arvestada varasemaid õpinguid ja töökogemust | | | |
| **Õpingute / töökogemuse / koolituse nimetus** | | **Kompetentsi nimetus tulenevalt kutsestandardist** | **OTSUS** |
|  | |  |  |
|  | |  |  |
|  | |  |  |
|  | |  |  |
|  | |  |  |
|  | |  |  |
|  | |  |  |
|  | |  |  |
|  | |  |  |
|  | |  |  |
|  | |  |  |
|  | |  |  |
| Lisatud dokumendid | □ Akadeemiline õiend □ hinneteleht □ ainekava □ ametikirjeldus □ koolitustunnistus/õpiväljundid □ soovituskirjad □ võistluse diplom/juhend □ CV koos tööülesannete kirjeldusega | | |

Kinnitan esitatud andmete õigsust.

Kuupäev: Taotleja allkiri:

|  |
| --- |
| Otsus edastatud: ................................................................................................................................  (nimi, allkiri, kuupäev) |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(Täidab dokumentide vastuvõtja)*

Nõutakse täiendavalt järgmiste dokumentide esitamist:………………………………………..

Dokumentide vastuvõtja: ………………………………………………………………………

*(nimi, allkiri, kuupäev)*

# LISA 2. Varasemate õpingute ja töökogemuse arvestamise hindamiskomisjoni

OTSUS nr …………………

Vastuseks ………………………………………………….. taotlusele nr ……………………..

*(taotleja ees- ja perekonnanimi)*

hindamiskomisjon otsustab kompetentsuse hindamisel:

|  |  |  |  |
| --- | --- | --- | --- |
|  |  | OTSUS | |
|  | Taodeldava kompetentsi nimetus | Arvestada | Mitte  Arvestada |
| 1. |  |  |  |
| 2. |  |  |  |
| 3. |  |  |  |
| 4. |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |

**Kutse omistamiseks peavad olema kõik kompetentsid arvestatud.**

OTSUSE PÕHJENDUS:

Soovitused taotlejale:

Kuupäev:………………… Hindamiskomisjoni esimees ……………………..

(nimi, allkiri)

Otsus edastatud taotlejale ……………………………………………………………………….

(kuupäev)